સોનગઢ ગામ ‘સુવર્ણપૂરી તીર્થધામ’ બની ગયું. જ્યાં પૂજ્ય ગુરૂદેવશ્રી કાનજીસ્વામી તથા તદ્-ભક્ત સ્વાત્માનુભવી પ્રશમમૂર્તિ બહેનશ્રી ચંપાબેને વર્ષો સુધી નિવાસ તથા સાધના કરી, તથા અનુભવભીની વાણી વર્ષાવી, આવી ગુરૂદેવશ્રીથી શોભિત અને પાવન થયેલી આ સુવર્ણનગરી ધન્ય છે, સ્વાધ્યાયમંદિર ધન્ય છે. ગુરૂદેવશ્રી પરમપુરૂષ હતા. તેમની વાણી ચૈતન્યને જગાડવાવાળી હતી, તેઓના ચૈતન્યની તો શું વાત ! તેમની પવિત્રતા તથા પૂણ્યની શોભા જુદા જ પ્રકારની ! જ્યાં મહાપુરૂષો વસે અને વિચરણ કરે તે ભૂમિ તીર્થ સ્વરૂપ છે. ગુરૂદેવે સોનગઢનો કણ-કણ પાવન કર્યો, વર્ષો સુધી અહીં નિવાસ કર્યો તેથી આ ભૂમિ પાવન તીર્થ છે.